สยามสหบริการไฟเขียวซื้อหุ้นคืนเพิ่มสภาพคล่อง
สยามสหบริการ อนุมัติโครงการซื้อหุ้นคืนเพื่อบริหารสภาพคล่องของบริษัทในวงเงินไม่เกิน 30 ล้านบาท50ล้านหุ้น
28 มิ.ย. 2553

สยามสหบริการ อนุมัติโครงการซื้อหุ้นคืนเพื่อบริหารสภาพคล่องของบริษัทในวงเงินไม่เกิน 30 ล้านบาท50ล้านหุ้น
นายชัยฤทธิ์ สิมะโรจน์ กรรมการผู้จัดการบริษัท สยามสหบริการ (SUSCO) แจ้งมติที่ประชุมคณะกรรมการครั้งที่ 6 เมื่อวันที่ 25 มิถุนายน 2553 เกี่ยวกับการอนุมัติโครงการซื้อหุ้นคืนเพื่อบริหารทางการเงิน  วงเงินสูงสุดที่จะใช้ในการซื้อหุ้นคืนไม่เกิน 30 ล้านบาทจำนวนหุ้นที่จะซื้อคืน 50 ล้านหุ้น มูลค่าที่ตราไว้หุ้นละ 1 บาท
จำนวนหุ้นที่จะซื้อคืน คิดเป็นร้อยละ 4.33 ของหุ้นที่จำหน่ายได้แล้วทั้งหมดโดยซื้อในตลาดหลักทรัพย์แห่งประเทศไทยตั้งแต่วันที่ 12 กรกฎาคม 2553 ถึงวันที่ 11 มกราคม 2554 
ทั้งนี้จะมีการกำหนดราคาซื้อไม่เกินร้อยละ 115 ของราคาปิดของหุ้นเฉลี่ย 5 วันทำการซื้อขาย ก่อนหน้าวันทำรายการราคาหุ้นเฉลี่ยย้อนหลัง 30 วัน ตั้งแต่วันที่ 28 เมษายน 2553 ถึงวันที่ 15 มิถุนายน 2553 อยู่ที่ 0.47 บาทต่อหุ้น ณ วันที่ 31 มีนาคม 2553บริษัทมีกำไรสะสม เท่ากับ 104.54 ล้านบาทหนี้สินที่ถึงกำหนดชำระภายใน 6 เดือน นับแต่วันที่จะซื้อหุ้นคืน เท่ากับ 38.60 ล้านบาทโดยจะใช้กำไรจากผลการดำเนินงานเป็นแหล่งเงินทุนที่จะใช้ในการชำระหนี้คืน SUSCOมีผู้ถือหุ้นสามัญรายย่อย (Free Float) ณ วันปิดสมุดทะเบียนล่าสุด เมื่อวันที่ 17 มีนาคม 2553เท่ากับร้อยละ 68.63 ของทุนชำระแล้วของบริษัท 
นายชัยฤทธิ์แจ้งวัตถุประสงค์ของการซื้อหุ้นคืนครั้งนี้ว่าเพื่อเพิ่มประสิทธิภาพการบริหารทางการเงิน และยังจะส่งผลให้ผลตอบแทนต่อหุ้นของผู้ถือหุ้นสูงขึ้นด้วยที่จะทำให้ผลตอบแทนต่อหุ้นสูงขึ้นส่วนของผู้ถือหุ้นลดลง
สำหรับการจำหน่ายและการตัดหุ้นที่ซื้อคืนจะผ่านตลาดหลักทรัพย์แห่งประเทศไทยตั้งแต่วันที่ 10 กรกฎาคม 2554 ถึงวันที่ 10 มกราคม 2557และจะจำหน่ายหุ้นทั้งหมดที่บริษัท ซื้อคืนมาในโครงการซื้อหุ้นคืน โดยจะดำเนินการเสนอขายในกระดานหลักของตลาดหลักทรัพย์แห่งประเทศไทย ตามกฎหมายและข้อบังคับที่เกี่ยวข้อง
การคำนวณราคาหุ้นที่จะจำหน่ายคืน จะพิจารณาจากผลตอบแทนที่ได้รับจากการลงทุน และความต้องการใช้เงินเพื่อการลงทุนในโครงการในอนาคต ในกรณีที่บริษัทไม่จำหน่ายหรือจำหน่ายไม่หมดภายในอายุ โครงการ บริษัทฯ จะลดทุนชำระแล้ว โดยวิธีตัดหุ้นจดทะเบียนที่ซื้อคืนและยังมิได้จำหน่ายทั้งหมด สำหรับการซื้อหุ้นคืนในอดีต (ถ้ามี)จะวันสิ้นสุดโครงการซื้อหุ้นคืนครั้งหลังสุด วันที่ 1 ตุลาคม 2551